text: ২০ কিমি হেঁটে প্রিয় মাহুতকে শেষ সেলাম জানাল হাতি, দেখুন সেই ভাইরাল ভিডিও | The elephant greeted mahout for the last time by walking 20 km, watch that viral video bpsb
  Kolkata, First Published Jun 6, 2021, 1:08 PM IST
  প্রিয় মাহুতের মৃত্যুতে শেষ দেখা দেখতে ফিরে এল গজরাজ
  মাহুতের মৃত্যুতে শেষবারের মত সেলাম জানাল পোষ্য হাতি
  ২০ কিমি হেঁটে মাহুতের বাড়ি আসে ওই হাতিটি
  কেরলের কোট্টায়ামের এই ঘটনার ভিডিও ভাইরাল
  লালন পালন করেছিলেন তিনিই। বড় হয়ে ওঠার প্রতিমুহুর্তে আগলে রেখেছিলেন তিনিই। সেই প্রিয় মাহুতের মৃত্যুতে তাঁকে শেষ দেখা দেখতে ফিরে এল গজরাজ। মাহুতের মৃত্যুতে শেষবারের মত সেলাম জানিয়ে গেল তাঁরই পোষ্য হাতি। ২০ কিমি হেঁটে মাহুতের বাড়ি আসে ওই হাতিটি। কেরলের কোট্টায়ামের এই ঘটনা শোরগোল ফেলেছে নেট দুনিয়ায়। সোশ্যাল মিডিয়ায় মুহুর্তের মধ্যে ভাইরাল হয়েছে সেই ভিডিও।
  ভিডিওতে দেখা গিয়েছে সাদা কাপড়ে একটি বাড়ির দালানে শোওয়ানো রয়েছে এক ব্যক্তির দেহ। সেখানেই দুলকি চালে হেঁটে এসে দাঁড়াল একটি হাতি। নিজস্ব ভঙ্গিতে শুঁড় তুলে সেই মৃত ব্যক্তিকে সেলাম জানালো হাতিটি। একবার নয়, দুবার তাকে সেলাম জানাতে দেখা গেল। এরপরেই হাতিটির কাছে এগিয়ে আসেন আরেক ব্যক্তি। জানা যায় তিনি ওই মৃত ব্যক্তির ছেলে। হাতিটিকে জড়িয়ে ধরে কাঁদতে থাকেন তিনি।
  এই হৃদয়স্পর্শী ভিডিও ছুঁয়ে গিয়েছে প্রায় ৮ লক্ষ ইউজারের মন। ভিডিওটি পোস্ট করার সঙ্গে সঙ্গেই ভাইরাল হয়েছে সেটি। যেভাবে নিজের প্রতিপালক কুন্নককড় দামোদরন নায়ারকে শ্রদ্ধা জানাল হাতিটি, তা স্পর্শ করে গিয়েছে প্রত্যেকের হৃদয়।